Diari Oficial de la Generalitat Valenciana


Sumari del DOGV 5906, del 03-12-2008 (2008/13376)

Assumpte civil 000035/2007. Notificació de la sentència a Eduardo Tercero Yepes.
--------------------------------------------------------------------------------

### Dades del document

Número de DOGV
:   5906

Data del DOGV
:   03-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13721


Data del document
:   12-11-2008

Organisme emissor
:   Jutjat de Violencia Sobre la Dona Número 3 de València. Assumptes Civils

Tipus de document
:   Edicte

Descriptors 

:   * sistema judicial

Assumpte civil 000035/2007. Notificació de la sentència a Eduardo Tercero Yepes. [2008/13896]  
Judici: mesures fills extramatrimonials contenciós 000035/2007.  
Part demandant: Anglaer Santa Cruz Concha  
Part demandada: Eduardo Tercero Yepes  
En el judici a què es fa referència s'ha dictat la resolució el text de la qual, literalment, diu així:  
«Sentència número 39/08  
València, 20 d'octubre de 2008  
Herminia Luisa Rangel Lorente, magistrada jutgessa del Jutjat de Violència sobre la Dona número 3 de València, ha vist les actuacions seguides amb el número 000035/2007, sobre mesures relatives a menors, promogudes per Anglaer Santa Cruz Concha, representats per la procuradora M.ª Gema Martínez Alejos, contra Eduardo Tercero Yepes, amb la intervenció del Ministeri Fiscal.  
Antecedents de fet  
1. Que la procuradora Gema Martínez Alejos, en nom i representació d'Anglaer Santa Cruz Concha, va presentar demanda per a l'establiment de mesures extramatrimonials contra Eduardo Tercero Yepes.  
2. Admesa a tràmit, es va traslladar a la part demandada i al Ministeri Fiscal. El Ministeri Fiscal va presentar un escrit en què contestava la demanda. La part demandada no va contestar, i va ser declarada en rebel·lia. Citades les parts a judici, va comparéixer la part demandant que va ratificar la seua sol·licitud de mesures. El Ministeri Fiscal es va adherir a les mesures sol·licitades per la part demandant. La part demandada no va comparéixer a la compareixença, i una vegada obert el període de prova es van practicar les propostes amb declaració de pertinença prèvia.   
Fonaments jurídics  
1. S'exercita en este procediment una acció perquè es determinen les mesures que han de regir pel que fa als fills José Gerardo i José Edmundo fruit de la unió de fet d'Anglaer Santa Cruz Concha i Eduardo Tercero Yepes.  
2. Pel que fa a les mesures judicials sobre la cura i educació dels fills, han de ser adoptades en benefici d'ells; i tenint en compte les circumstàncies que concorren en este cas, és procedent acordar que la filla menor d'edat quede en companyia i sota la custòdia d'Anglaer Santa Cruz Concha, si bé la pàtria potestat continuarà sent de titularitat i exercici conjunts del pare i de la mare, que és la regla general, plasmada en l'article 154 del mateix cos legal, sense que concórrega cap raó que justifique una mesures distinta.  
Pel que fa al règim de visites per al progenitor no custodi i atés que este règim de visites és beneficiós per als fills s'establix: caps de setmana alterns, des del dissabte a les 11.00 hores fins al diumenge a les 20.00 hores. La meitat dels períodes de vacances dels fills en el cas que no hi haja acord pel que fa a la distribució d'estos períodes de vacances, elegirà els anys parells la mare i els senars el pare. El lliurament i recollida dels fills menors s'efectuarà al punt de trobada.  
3. Pel que fa a la fixació de l'obligació d'aliments a càrrec d'Eduardo Tercero Yepes, es fixa en la quantitat de 250 euros mensuals per cada un dels seus fills, que es percebrà en la forma que s'establix en la part dispositiva d'esta resolució.  
4. Pel que fa a les costes, no procedix fer un exprés pronunciament sobre estes.  
Vists els preceptes legals esmentats i altres aplicables de manera general,  
Dispositiva  
Procedix estimar la demanda formulada per la procuradora M.ª Gema Martínez Alejos, en nom i representació d'Anglaer Santa Cruz Concha, contra Eduardo Tercero Yepes, i s'acorden les mesures següents:  
1. En interés dels fills menors, estos quedaran sota la guarda i custòdia de sa mare, sent-ne la pàtria potestat compartida per ambdós progenitors, i s'establix a favor del pare el següent règim de visites: caps de setmana alterns, des del dissabte a les 11.00 hores fins al diumenge a les 20.00 hores. La meitat dels períodes de vacances dels fills en el cas que no hi haja acord pel que fa a la distribució d'estos períodes de vacances, elegirà els anys parells la mare i els senars el pare. Els lliuraments i recollida dels fills menors s'efectuarà en el punt de trobada.  
2. Eduardo Tercero Yepes pagarà, en concepte d'aliments per als seus fills menors, la quantitat de 250 euros mensuals per cada un dels seus fills, pagadors dins dels cinc primers dies de cada mes al compte bancari designat per Anglaer Santa Cruz Concha, 2770-9785-3-1-1407222835. La quantitat indicada s'actualitzarà tots els anys d'acord amb l'índex de preus al consum, tret que els ingressos del cònjuge obligat al pagament cresqueren per davall d'este índex. Cas d'incompliment pel cònjuges obligat al pagament de la quantitat indicada abans, li la retindrà el seu pagador.  
Notifiqueu la present resolució a les parts, i feu-los saber que contra esta s'hi pot interposar un recurs d'apel·lació, davant este mateix òrgan judicial, dins del termini de cinc dies hàbils des de la notificació, per a elevar-lo a l'Audiència Provincial. Lliureu i uniu un certificat d'esta resolució a les actuacions, i incloeu l'original al llibre de sentències.   
Esta és la meua sentència, que pronuncie, mane i firme.  
Publicació. La sentència anterior l'ha llegida i publicada la jutgessa, mentre estava celebrant audiència pública en el dia de hui, en done fe».  
Atés el desconeixement de l'actual domicili o residència de la part demandada, mitjançant la provisió de 12 de novembre de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de sentència.  
València, 12 de novembre de 2008.- La secretària judicial: Inmaculada García Martínez.